LISON 15
Kuma ku ansions ta juda kongregason?
No organizason ka tene lideris riliẑiozu ku ta pagadu. En ves di kila, suma ki ta fasiduba pa purmeru kristons, superintendentis kualifikadu ta disignadu pa ‘pastoria kongregason di Deus.’ (Atus 20:28) Es ansions i omis maduru na sintidu spiritual ku ta toma lideransa na kongregason i ku ka ta pastoria ku ‘obrigason, ma di livri vontadi, suma ku Deus misti; i ka ku spiritu intereseru, ma ku diseẑu di sirbi.’ (1 Pedru 5:
E ta preokupa ku nos i e ta protejinu. Ansions ta da orientasons basiadu na Skrituras i e ta juda kongregason kontinua pertusi di Jeova. Suma e sibi kuma Deus da elis es tarbaju importanti, ansions ka ta domina kongregason, en ves di kila, e ta kontribui pa no ben i pa no alegria. (2 Koríntius 1:
E ta sinanu kuma di fasi vontadi di Deus. Tudu sumana ansions ta diriji runions di kongregason pa pudi fortalisi no fe. (Atus 15:32) Es omis dedikadu ta toma lideransa tambi na atividadi di pregason, e ta tarbaja ku nos i e ta mostranu diferentis maneras ku no pudi prega.
E ta nkoraẑa kada un di nos. Pa pudi kuida di nesesidadi spiritual di kada un di nos, ansions lokal pudi visitanu na no kasa o na Salon di Renu pa pudi danu ajuda ku konsolu basiadu na Biblia. — Tiagu 5:
Alen di juda kongregason, manga di ansions tene se tarbaju ku responsabilidadis di familia ku ta toma parti di se tempu ku atenson. Es irmons ku ta tarbaja ciu meresi no rispitu. — 1 Tesalonisensis 5:
Kal ki tarbaju di ansions di kongregason?
Di kal maneras ku ansions ta mostra interesi na kada un di nos?
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn